ETA:n sekakomitean päätös N:o 49/2002, tehty 31 päivänä toukokuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 238 , 05/09/2002 s. 0004 - 0005



ETA:n sekakomitean päätös N:o 49/2002, tehty 31 päivänä toukokuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 19 päivänä huhtikuuta 2002 tehdyllä ETA:n sekakomitean päätöksellä N:o 32/2002(1). (2) Viljojen torjunta-ainejäämien enimmäismääristä annetun neuvoston direktiivin 86/362/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta 28 päivänä kesäkuuta 2001 annettu komission direktiivi 2001/48/EY(2) olisi otettava osaksi sopimusta. (3) Viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta 25 päivänä heinäkuuta 2001 annettu komission direktiivi 2001/57/EY(3) olisi otettava osaksi sopimusta. (4) Elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta 9 päivänä elokuuta 2001 annettu komission direktiivi 2001/62/EY(4) olisi otettava osaksi sopimusta, ON PÄÄTTÄNYT SEURAAVAA: 1 artikla Muutetaan sopimuksen liitteessä II oleva XII luku seuraavasti: 1) Lisätään 38 kohtaan (neuvoston direktiivi 86/362/ETY) ja 54 kohtaan (neuvoston direktiivi 90/642/ETY) luetelmakohdat seuraavasti: "- 32001 L 0048: komission direktiivi 2001/48/EY, annettu 28 päivänä kesäkuuta 2001 (EYVL L 180, 3.7.2001, s. 26), - 32001 L 0057: komission direktiivi 2001/57/EY, annettu 25 päivänä heinäkuuta 2001 (EYVL L 208, 1.8.2001, s. 36)." 2) Lisätään 39 kohtaan (neuvoston direktiivi 86/363/ETY) luetelmakohta seuraavasti: "- 32001 L 0057: komission direktiivi 2001/57/EY, annettu 25 päivänä heinäkuuta 2001 (EYVL L 208, 1.8.2001, s. 36)." 3) Lisätään 52 kohtaan (komission direktiivi 90/128/ETY) luetelmakohta seuraavasti: "- 32001 L 0062: komission direktiivi 2001/62/EY, annettu 9 päivänä elokuuta 2001 (EYVL L 221, 17.8.2001, s. 18)." 2 artikla Direktiivien 2001/48/EY, 2001/57/EY ja 2001/62/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 1 päivänä kesäkuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(5). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 31 päivänä toukokuuta 2002. ETA:n sekakomitean puolesta P. Westerlund Puheenjohtaja (1) EYVL L 154, 13.6.2002, s. 12. (2) EYVL L 180, 3.7.2001, s. 26. (3) EYVL L 208, 1.8.2001, s. 36. (4) EYVL L 221, 17.8.2001, s. 18. (5) Valtiosäännön asettamista vaatimuksista ei ole ilmoitettu.